Държавен вестник, бр. 17, 2025 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  17
Ако кандидатът за преакредитация желае 
да бъде извършена преакредитация с разши­
ряване на обхвата (т. 7 (3) от настоящата про­
цедура), заявлението следва да бъде подадено 
в срок до 9 (девет) месеца преди изтичане на 
валидността на сертификата.
При заявено желание за преакредитация 
и разширяване на обхвата в ИА БСА се 
представят всички приложения с маркиране 
(почерняване) на новата информация в тях.
Ако акредитираното лице пропусне да 
подаде заявлението за преакредитация в опре­
деления срок, се следва процедурата при пър­
воначална акредитация, за което кандидатът 
трябва изрично да заяви желание с подаване 
на заявление за първоначална акредитация 
по т. 4.1. В този случай акредитираното лице 
губи регистрационния номер на предоставения 
му сертификат за акредитация.
Преакредитацията е подобна на оценка­
та на място за първоначална акредитация. 
Процесът на оценяване следва правилата, 
описани от т. 4.3.3 до т. 4.3.7 на настоящата 
процедура, като при оценката се взема под 
внимание представянето на ООС през периода 
на валидност на сертификата за акредитация.
При откриване на процедура за преакреди­
тация агенцията извършва преакредитацията 
по реда на т. 4.1 в срок до изтичане валид­
ността на сертификата на вече предоставената 
акредитация.
В случай че агенцията не извърши преак­
редитация в срок до изтичане на валидност­
та на предоставената акредитация поради 
зависещи от нея обстоятелства, по искане 
на заявителя изпълнителният директор на 
агенцията със заповед удължава до 6 (шест) 
месеца срока на валидност на сертификата 
за акредитация.
Удължаването на срока на валидност на 
акредитацията е по предложение на водещия 
оценител, провел последната оценка на мяс­
то, след анализ на изпълнението на следните 
изисквания от страна на ООС:
1. Спазен срок за подаване на заявлението 
за преакредитация;
2. Спазен срок за изплащане на всички 
финансови задължения;
3. Липса на значителни несъответствия или 
при наличие на такива, приет подробен 
план за тяхното изпълнение.
7. РАЗШИРЯВАНЕ НА ОБХВАТА
Разширяване обхвата на акредитация е 
допълнение към предоставен обхват или към 
области на акредитация съгласно критериите 
за акредитация, по който ООС е акредитиран. 
Акредитираните лица могат да подават 
заявления за разширяване обхвата на акреди­
тацията си съгласно изискванията на норма­
тивния акт, стандарта или ръководството, по 
което са акредитирани, по реда и в сроковете 
по т. 4.1 през целия период на своята акреди­
тация, с изключение на случаите по т. 4.1.4. 
Акредитираното лице трябва да подаде 
заявление за акредитация с отбелязване „раз­
ширяване на обхвата“ с всички документи, 
изброени в съответния списък* по т. 4.1.1 с 
маркиране (почерняване) на новата инфор­
мация.
Процесът по разширяване на предоставе­
ната акредитация започва след откриване на 
процедура за разширяване на обхвата съгласно 
т. 4.1.3.2.
В зависимост от вида и сложността на зая­
веното разширяване на обхвата на акредитация 
и процедурите за акредитация разширяването 
на обхвата на акредитация се извършва чрез:
1. извънредна оценка по документи или 
извънредна оценка по документи и извънредна 
оценка на място в срок до 3 (три) месеца от 
откриване на процедурата (оценката може да се 
извърши и по време на планов надзор) * и **;
* За разширяване на обхвата по смисъла на т. 1 
се прилага съответният списък, отбелязан с (РО). 
В съответния списък BAS QF 2.Х (РО) е дадено 
разяснение за обхват на разширяване, за който 
може да се прилага т. 7 (1) на BAS QR 2.
** Като се вземе предвид, че при разширяване 
на обхвата по смисъла на т. 1 заявеният обхват е 
аналогичен на акредитирания, етапите от проце­
дурата за акредитация, предварително проучване 
и представяне на становище от комисия по акре­
дитация не се прилагат. Прилагат се изискванията 
на чл. 10, ал. 1, т. 2а и чл. 32, т. 2 от ЗНАООС.
2. отделна процедура за разширяване на 
обхвата на акредитация над 35 %, в нова об­
ласт на акредитация (включително офиси/
помещения, в които ООС извършва дейности 
по оценяване на съответствието) с оценка на 
място за разширяване на обхвата (област) 
в срок до 8 (осем) месеца от откриване на 
процедура;
3. при заявено разширяване на обхвата 
на акредитация в предоставения обхват (до 
35 % от предоставения обхват) оценката за 
разширяване може да се извърши по време 
на оценка за планов надзор и преакредита­
ция, като при планов надзор е необходимо 
процедурата за разширяване на обхвата на 
акредитация да бъде открита най-малко два 
месеца преди планирания надзор.
За разширяване на обхвата по смисъла 
на т. 2 и 3 се прилага съответният списък, 
отбелязан с BAS QF 2.Х.
8. ЗАДЪЛЖЕНИЯ
8.1. Задължения на заявителя или на ак­
редитирания ООС
Заявителят или акредитираният ООС е 
длъжен да: